Մենք հիշեցնում ենք մարդու իրավունքներն ու հիմնարար ազատությունները հարգելու և գիտական առաջադիմության փոխկապակցվածությունը: Գիտության ու տեխնիկայի բնագավառում համագործակցելը էական դեր կխաղա տնտեսական և սոցիալական զարգացման մեջ: Ուստի այն պետք է զարգանա համապատասխան գիտատեխնիկական տեղեկատվության և գիտելիքների ավելի լայն փոխանակման ուղղությամբ մասնակից պետությունների միջև գոյություն ունեցող տեխնոլոգիական խզումը հաղթահարելու համար: Մենք նաև մասնակից պետություններին խրախուսում ենք փոխգործակցելու մարդկային ներուժի և ազատ ձեռնարկչության ոգու զարգացման նպատակով: